****

Pápai Egyesített Labdarúgó Club

U 19 lány

2019/2020

Őszi szezonértékelő

**Készítette**: Tóth Ferenc

Edző

**Dátum**:2019.12.14.

****

1. **BEVEZETŐ**

* a korosztály a 2001, 2002 és 2003-ban született lányokból áll. A tavalyi keret egy része fellépett az NB 2-es csapathoz, a 2003-as születésűek pedig felléptek az U 16-ból. A versenykiírás lehetővé teszi 1 kapus és 3 mezőnyjátékos visszajátszását,
* nálam Kiss Emília és Németh Roxána kapusok, Beimli Katalin, Török Patrícia, Fellner Zsófia, Tankó Gabriella (1 mérkőzés), Szabó Anita (1 mérkőzés) és Bereczky Franciska (1 mérkőzés) játszottak vissza,
* az U 16-os csapatból Major Brigitta és Buzdor Délia szinte az összes mérkőzésen, Lezsák Doroti pedig 1 mérkőzésen játszott az U 19- be,
* jelenleg a tabella 2. helyén állunk. 8 mérkőzésből 6 győzelem,2 döntetlen és 1 vereség a mérleg. 39 lőtt gólunk mellett 14 a kapott,
* kiemelkedően játszott Beimli Katalin. 17 góljával messze a házi gólkirály,
* az U 16-os Major Brigitta 2., 4 lőtt góllal. Brigi játéka meghatározó volt az egész szezonban.
* Július közepén kezdtük a felkészülést. Az edzéslátogatottság meglehetősen gyenge volt. A csapat jó része már dolgozott,
* csapatom az MLSZ nagypályás bajnokságának észak- nyugati csoportjában versenyez

1. **ELŐZETES TERVEK**

* az NB 2- es csapattal együtt edz az U 19, az őszi időszakban jobb volt a létszám,
* mivel az U 19- es meccsek kedden voltak, a hétfői edzéseken elsősorban taktikai edzésekkel készültünk. Csütörtökönként párharcok, létszám előnyös és hátrányos játékok, pénteken pedig támadás befejezések voltak.
* 4-1-4-1 –es alapfelállásban játszottuk az összes mérkőzést,
* védekezésben: az egyéni technikai és helyezkedési hibák csökkentése, a csapat védekezés összehangolása, agresszív, kemény ellenfél ellen a párharcok megnyerése, ezek fejlesztése.
* támadásban: gyengébb ellenfelek ellen, nagyobb gólarányú vezetésnél, a ziccerek éles befejezése. Éles mérkőzéseken a megszerzett labdák higgadt, pontos megjátszása. Szélek hatékonyabb megjátszása és a védők belépése a támadásokba.

1. **MEGVALÓSULÁS**

* tervünk a dobogó elérése volt, de az NB 2- es játékosokkal kiegészülve, akár az őszi 1. hely is reálisnak tűnt.
* edzéslátogatottság: változó, a lehetőségekhez mérten jónak mondható.

Több játékosom az U 19 mellett játszott az NB 2-es és a megyei csapatban is, így kevesebb edzésre járt. Többen (Tóth Janka, Ruska Barbara) lelkiismeretesen edzettek.

* sérülések: több komoly sérültünk is volt. Horváth Virág NB 2-es mérkőzésen kulcscsonttörést szenvedett. Csébi Luca térde U 19-es mérkőzésen sérült. Szalay Júlia pedig iskolai rendezvényen sérült súlyosan. Mindhárman több mérkőzést kihagytak.

1. **TERVEK**

* az edzéseket folytatjuk télen is, teremben. Ahogy az időjárás engedi, megyünk szabadba.
* a téli időszak fő feladata azon játékosok felpörgetése, akik a tavalyi U 16- os csapatban meghatározóak voltak (Savanyó, Bojt, Barti, Vesztergom),
* sérült játékosaink visszatérésével reális a 2. hely megtartása,
* sajnos a hazai Veszprém elleni vereséggel az 1. hely elúszni látszik. Sajnálatos, hogy ebben pápai játékvezető asszisztált.